న్యూఢిల్లీ, మార్చి 4: కరెంటు బిల్లులు, నీరు, టెలిఫోన్ బిల్లులను చెల్లించకుండా ఎగవేసేవారు లోక్సభ, అసెంబ్లీ ఎన్నికల్లో పోటీచేయకుండా నిషేధించాలని ఎన్నికల సంఘం (ఈసీ) భావిస్తోంది. ఇందుకోసం 1951 నాటి ప్రజాప్రాతినిధ్య చట్టానికి సవరణలు చేయాలని ప్రతిపాదిస్తోంది. ఈ మేరకు ఎన్నికల నేరాలను అడ్డుకునే ఈ చట్టంలోని మూడో చాప్టరును సవరించాలని న్యాయశాఖకు సూచించింది. నిజానికి.. తమ ఇంటికి కరెంటు, నీరు, ఫోన్ కనెక్షన్లు సమకూర్చిన సంస్థల నుంచి ‘నో డ్యూస్ సర్టిఫికెట్’ను అభ్యర్థులు తప్పనిసరిగా సమర్పించేలా చూడాలని ఢిల్లీ హైకోర్టు 2015 ఆగస్టులో ఉత్తర్వులిచ్చింది.అలాగే పదేళ్లుగా ప్రభుత్వ భవనాల్లో నివసిస్తున్న అభ్యర్థులు కూడా అద్దె బకాయి లేరన్న ధ్రువపత్రాన్నీ సమర్పించాలని ఆదేశించింది. ఎన్నికల్లో పోటీచేయదలచినవారు తప్పనిసరిగా ఈ బకాయిలన్నీ చెల్లించి తీరాలని తేల్చిచెప్పింది. దీనికి అనుగుణంగా ఎన్నికల సంస్కరణలు తేవడానికి నిరుడు మార్చిలో ఈసీ రాజకీయ పార్టీలతో భేటీ అయింది. ‘నో డ్యూస్ సర్టిఫికెట్’ నిబంధనతో అవినీతి పెరిగిందని, లంచాలు తీసుకుని ఆ సర్టిఫికెట్ పొందుతున్నారని పార్టీలు ఈసీకి తెలిపాయి. దీంతో తమ అభ్యర్థులు డీఫాల్టర్లు కాదని, ఎలాంటి బకాయిలూ చెల్లించనవసం లేదంటూ పార్టీలే ఓ అఫిడవిట్ సమర్పించాలని ఈసీ ఇటీవల ప్రతిపాదించింది. వాటి నుంచి ఇంకా స్పందన రావలసి ఉంది. మరోవైపు.. పార్లమెంటు బడ్జెట్ సమావేశాల తేదీల సమాచారాన్ని ఎన్నికల కమిషన్కు ప్రభుత్వం ముందుగానే తెలియజేయలేదని ఎన్నికల ప్రధాన కమిషనర్ (సీఈసీ) నసీం జైదీ వెల్లడించారు.ఎవరో ఫిర్యాదు చేస్తేనే పార్లమెంటు సమావేశాల షెడ్యూల్ గురించి తమకు తెలిసిందన్నారు. ఐదు రాష్ట్రాల అసెంబ్లీ ఎన్నికల షెడ్యూల్ను ప్రకటించగానే.. ప్రవర్తనానియమావళి అమల్లోకి వచ్చిందని, పార్లమెంటు సమావేశాల గురించి ముందుగానే తమకు చెబితే బాగుండేదని తెలిపారు. అన్ని అసెంబ్లీలకు, లోక్సభకు ఏకకాలంలో ఎన్నికలు జరగాలన్న అభిప్రాయంపై మాట్లాడుతూ.. తొలుత రాజ్యాంగంలో సవరణలు చేయాల్సి ఉందన్నారు. అవిశ్వాస తీర్మానాలు, రాష్ట్రపతి పాలన విధింపు, సంకీర్ణ కూటముల చీలిక మొదలైనవాటి గురించి చర్చించాల్సి ఉందని చెప్పారు. అప్పుడే తమ వద్ద ఉన్న ఎలకా్ట్రనిక్ ఓటింగ్ యంత్రాలు(ఈవీఎంలు) అందుబాటులో ఉండే పరిస్థితులను బట్టి ఈసీ నిర్ణయం తీసుకుంటామన్నారు.
newdhilly, marchi 4: karentu billulu, neeru, telifon billulanu chellinchakunda egavesevaaru loksabha, assembley ennikallo poticheyakunda nishedhinchaalani ennikala sangham (eesee) bhaavistondi. indukosam 1951 naati prajaapraatinidhya chattaniki savaranalu cheyalani pratipaadistoondi. ee meraku ennikala neraalanu addukune ee chattamloni moodo chaaptarunu savarinchaalani nyaayasaakhaku suuchimchimdi. nijaaniki.. tama intiki karentu, neeru, fon kanekshanlu samakuurchina samsthala nunchi ‘noo duse certificate’nu abhyardhulu tappanisarigaa samarpinchela chuudaalani dhilli hycortu 2015 aagastulo uttarvulichindi.alaage padellugaa prabhutva bhavanaallo nivasistunna abhyardhulu kuudaa adde bakayi leranna dhruvapatraannii samarpinchaalani aadesinchindi. ennikallo poticheyadalachinavaaru tappanisarigaa ee bakayilanni chellinchi tiiraalani telchicheppindi. deeniki anugunamgaa ennikala samskaranalu tevadaaniki nirudu maarchilo eesee rajakeeya paartiilatoe bheti ayindi. ‘noo duse certificate’ nibandhanatho avineeti perigindani, lanchaalu teesukuni aa certificate pondutunnaarani paarteelu eeseeki telipai. deentho tama abhyardhulu defolterlu kaadani, elanti bakaayiluu chellinchanavasam ledantu partyle oo affidavit samarpinchaalani eesee iteevala pratipaadinchindi. vaati nunchi inka spandana ravalasi undi. marovaipu.. paarlamentu budget samavesala tedeela samaachaaraanni ennikala kamishanku prabhutvam mundugaane teliyajeyaledani ennikala pradhaana commisioner (cc) naseem jaidii velladinchaaru.evaro firyaadu chestene paarlamentu samavesala shedule gurinchi tamaku telisindannaaru. aidu rashtrala assembley ennikala shedyulnu prakatinchagaane.. pravartanaaniyamaavali amalloki vachindani, paarlamentu samavesala gurinchi mundugaane tamaku chebithe bagundedani telipaaru. anni assembleelaku, loksabhaku ekakaalamlo ennikalu jaragaalanna abhipraayampai maatlaadutuu.. toluta raajyaangamlo savaranalu cheyalsi undannaaru. avishwasa teermaanaalu, rashtrapati paalana vidhimpu, sankeerna kootamula cheelika modalainavati gurinchi charchinchaalsi undani cheppaaru. appude tama vadda unna electronic oting yantraalu(eevaemlu) andubaatulo unde paristhitulanu batti eesee nirnayam teesukuntaamannaaru.